Diari Oficial de la Generalitat Valenciana


Sumari del DOGV 5916, del 18-12-2008 (2008/14150)

RESOLUCIÓ d'1 de desembre de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions LAMT 20 kV Desdoblament de circuit Unión L/ Cavarrasa-L/ Algueña als termes municipals del Pinós i Algueña. Expedient número ATLINE/2006/132/03-JUEXPR/2007/5.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5916

Data del DOGV
:   18-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14687


Data del document
:   01-12-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Pinós, el
    * Algueña
    * expropiació

RESOLUCIÓ d'1 de desembre de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions LAMT 20 kV Desdoblament de circuit Unión L/ Cavarrasa-L/ Algueña als termes municipals del Pinós i Algueña. Expedient número ATLINE/2006/132/03-JUEXPR/2007/5. [2008/14320]  
Per Resolució del Servici Territorial d'Energia d'Alacant, de 3 de gener de 2007, es va atorgar a Iberdrola Distribución Eléctrica, SAU, autorització administrativa per a la construcció de les instal·lacions corresponents al projecte LAMT 20 kV Desdoblament de circuit Unión L/Cavarrasa-L/Algueña als termes municipals del Pinós i Algueña, a la província d'Alacant, es va aprovar el projecte d'execució i es va declarar, en concret, la seua utilitat pública, després de la informació pública corresponent.  
La declaració d'utilitat pública esmentada, d'acord amb el que disposen l'article 54 de la Llei 54/1997, de 27 de novembre, del Sector Elèctric, i l'article 149 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, comporta implícitament la necessitat d'ocupació dels béns i drets afectats i implica la urgent ocupació d'estos, i els és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
Per això, el conseller d'Infraestructures i Transport, en compliment del que disposa l'esmentat article 52 de la Llei d'Expropiació Forçosa, ha resolt convocar els titulars dels béns i drets afectats perquè compareguen en l'ajuntament on es troben les finques afectades, segons el calendari que establix l'annex d'esta resolució, com a punt de reunió per a dur a terme l'alçament de les actes prèvies a l'ocupació i, si calguera, el de les d'ocupació definitiva, de conformitat amb el procediment que establix l'article citat anteriorment.  
Tots els interessats, així com les persones que siguen titulars de qualssevol classe de drets i interessos sobre els béns afectats, hauran d'acudir, personalment o ser representats per una persona autoritzada com cal, i hauran d'aportar els documents que n'acrediten la titularitat i l'últim rebut de la contribució. Poden anar acompanyats dels perits i d'un notari, si ho estimen oportú, amb despeses a càrrec seu.  
L'alçament d'actes tindrà lloc els pròxims dies 2 de febrer de 2009 (a partir de les 9.30 hores), 3 de febrer de 2009 (a partir de les 9.30 hores) i 4 de febrer de 2009 (a partir de les 9.30 hores) en les dependències de l'Ajuntament del Pinós (Alacant) i el pròxim dia 5 de febrer de 2009 a partir de les 9.30 hores, en les dependències de l'Ajuntament d'Algueña (Alacant).  
L'orde d'alçament d'actes es comunicarà a cada interessat per mitjà de l'oportuna cèdula de citació i la relació de titulars convocats s'exposarà en el tauler d'edictes dels ajuntaments indicats i al final d'este anunci.  
Cal comunicar que esta publicació es realitza, també, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells als quals, intentada la notificació, no se'ls haguera pogut realitzar.  
En l'expedient d'expropiació, Iberdrola Distribución Eléctrica, SAU, assumirà la condició de beneficiària.  
València, 1 de desembre de 2008.- El conseller d'Infraestructures i Transport: Mario Flores Lanuza.  
Convocatòria actes prèvies a l'ocupació  
LAMT 20 kV Desdoblament de circuit Unión L/ Cavarrasa-L/ Algueña als termes municipals del Pinós i Algueña (Alacant)  
Terme municipal de les finques i lloc de reunió. Ajuntament del Pinós  
  
Terme municipal de les finques i lloc de reunió Ajuntament d'Algueña  
  
  
\* \* \* \* \* \* \* \* \* \* \* \* \* \* \* \* \* \* \* \* \* \* \*  
Convocatoria Actas Previas a la Ocupación  
Lamt 20 KV Doblado Circuito Unión L/ Cavarrasa-L/ Algueña en términos municipales de Pinoso y Algueña (Alicante)  
Término municipal de las fincas y lugar de reunión. Ayuntamiento de Pinoso  
  
  
Término municipal de las fincas y lugar de reunión Ayuntamiento de Algueña  
  
